**ȘI PARCĂ**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și parc-aș vrea în strop de ploaie

Să mă transforme Dumnezeu

Pe trupul tău să curg șiroaie

Să te ating ușor...doar eu!

Și parc-aș vrea să fiu pământul

Cu pașii tăi ce îl pătezi

Sau poate-aș vrea să fiu cuvântul

În care tu mereu să crezi

Și parc-aș vrea o adiere

De vânt,să fii în părul meu

Sau poate-o fină mângâiere

A unei flori din geamul tău

Și parc-aș vrea să fiu ca toate

Ce te zăresc în nopți târzii

Ca toate cele ce au parte

De ochii tăi frumoși,zglobii

Și poate nu-i ușor să fiu

Un gând,în sufletu-ți pustiu

Da-ți spun că orice preț achit

Doar pentru ca să-ți fiu iubit!